Diari Oficial de la Generalitat Valenciana


Sumari del DOGV 8145, del 09-10-2017 (2017/8912)

DECRET 138/2017, de 6 d'octubre, del Consell, pel qual concedeix la Distinció de la Generalitat al Mèrit Cultural a l'Institut Confuci de la Universitat de València.
---------------------------------------------------------------------------------------------------------------------------------------------------------------------

### Dades del document

Número de DOGV
:   8145

Data del DOGV
:   09-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8912


Data del document
:   06-10-2017

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 138/2017, de 6 d'octubre, del Consell, pel qual concedeix la Distinció de la Generalitat al Mèrit Cultural a l'Institut Confuci de la Universitat de València. [2017/8912]  
El Consell, per mitjà del Decret 35/1986, de 10 de març, va crear la Distinció de la Generalitat al Mèrit Cultural per a distingir a les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
L'Institut Confuci de la Universitat de València (ICUV), que es va posar en marxa en 2007, és una institució sense ànim de lucre per promoure el desenvolupament de l'ensenyança i la cultura xineses. Amb seu central a Pequín, aquest organisme està present en els cinc continents amb més de 443 centres.  
L'Institut Confuci de la Universitat de València cobreix la creixent demanda de coneixements sobre la llengua i cultura xinesa, realitza cursos de xinés per a tots els nivells, ofereix beques per a estudiar a Xina, i és el centre examinador oficial de xinés. Des de la seua fundació han passat per les seues aules uns 5.000 alumnes i s'ha examinat a uns 3.000 estudiants.  
A més, l'Institut Confuci de la Universitat de València edita des de juliol de 2010 la revista gratuïta i bilingüe xino-espanyol Instituto Confucio, distribuïda per tot el món hispà, que en 2017 ha llançat la iniciativa club de lectors, en la qual 30.000 seguidors i seguidores comenten els articles destacats. L'Institut també ha organitzat uns 300 esdeveniments i activitats divulgatives, entre les quals mereix destacar-se el concurs «Pont a Xina», que ja va per la 16 a edició universitària i 10a per a secundària.  
Finalment, l'Institut Confuci participa activament en la iniciativa de la Ruta de la Seda que té a València com a ciutat destinació de la històrica ruta, el quilòmetre zero de la qual es troba en Xi'an i el 9.090 i últim, a València.  
Per això, com a reconeixement a la seua capacitat per construir ponts entre dos cultures, la valenciana i la xinesa, que, més enllà de la seda, l'arròs i els jocs d'artifici, estan sobretot lligades per la seua indubtable vocació mercantil, amb la deliberació prèvia del Consell, en la reunió de 6 d'octubre de 2017,  
  
  
DECRETE  
  
Concedir la Distinció de la Generalitat al Mèrit Cultural a l'Institut Confuci de la Universitat de València.  
  
València, 6 d'octubre de 2017  
  
El president de la Generalitat,  
XIMO PUIG I FERRER